 Ciyaartii Somaliland vs Sapmi Markii ay ciyaartu bilaabantay kooxda kubadda cagta Sapmi waxay muujisay inay ka awood badan tahay ciyaartooyada xulka qaranka Somaliland oo aan helin wakhti badan oo ay ku wada tababartaan, qaybta horena waxay Sapmi dhashatay gool, hase yeeshee Somaliland qaybta hore 15-kii daqiiqo ee ugu dambeeyey ayey si fiican iskula qabsadeen, waxaanay heleen fursado goolal noqon karayey, hase yeeshee nasiibka ayaa u diiday inay kubaddu shabaqa gasho. 